Man in sop oor valse klag by polisie | Maroela Media
Man in sop oor valse klag by polisie
'n 34-jarige man is in Kaapstad in hegtenis geneem omdat hy glo 'n valse klag van 'n kaping by die polisie aangemeld het.
Kapt. FC van Wyk, provinsiale polisiewoordvoerder van die Wes-Kaap, het gesê die man het Sondag 'n klag van 'n kaping by die Nyanga-polisie aanhangig gemaak.
"Hy het beweer hy is die oggend teen 00:43 by 'n verkeerslig gekaap. Hy het beweer 'n onbekende man het hom in sy voertuig, 'n BMW X5, genader en 'n vuurwapen op hom gerig. Hy het gesê hy is gedwing om uit die voertuig te klim, wat hy gedoen het, waarna die 'verdagte' in 'n onbekende rigting weggejaag het," het Van Wyk gesê.
Die polisie het die saak ondersoek en die voertuig later dieselfde dag opgespoor.
"'n Beampte verbonde aan die provinsiale kapingseenheid het tydens die man se ondervraging agterdogtig geraak oor die klaer se bewerings. Verdere ondersoek en ondervraging het aan die lig gebring dat die man gejok het. Hy het sy werksmotor beskadig en besluit om 'n valse saak aanhangig te maak."
Die man is op aanklag van meineed in hegtenis geneem en moet binnekort in die hof verskyn.
'Wonderwerk' dat man (21) leef ná olifant hom gaffel
Lieg sal daar gelieg word. Die lewe in hierdie land is so erg dan het mense nog tyd vir sulke snert!! Hoop die polisie en jou werkgewer werk jou gal.